SET ปิดเช้าดิ่งหนัก 14 จุด วิตกสหรัฐฯจ่อเก็บภาษีจีนเพิ่ม 25% ภาคบ่ายเสี่ยงหลุด 1,700 จุด
SET ปิดเช้าดิ่งหนัก 14 จุด วิตกสหรัฐฯจ่อเก็บภาษีจีนเพิ่ม 25% ภาคบ่ายเสี่ยงหลุด 1,700 จุด โดยดัชนีปิดเช้านี้ที่ระดับ 1,708.07 จุด ลดลง 13.94 จุด หรือ 0.81% มูลค่าการซื้อขาย 2.68 หมื่นลบ.
2 ส.ค. 2561

ผู้สื่อข่าวรายงานว่า ดัชนีตลาดหุ้นไทย SET ปิดเช้านี้ (2 ส.ค.) ระดับ 1,708.07 จุด ลดลง 13.94 จุด หรือ 0.81% มูลค่าการซื้อขาย 2.68 หมื่นลบ.
ด้าน บล.เคที ซีมิโก้ คาดตลาดหุ้นไทยวันนี้ sideway แนวต้าน 1725/1735 จุด แนวรับ 1708/1700 จุด โดยคาดว่าตลาดจะเริ่มพักตัวหลังปรับขึ้นแรง เพื่อรอดูปัจจัยใหม่ๆ โดยเฉพาะประเด็นสงครามการค้า หลังสหรัฐฯ ขู่จะเรียกเก็บภาษีจากจีนเพิ่มในวงเงิน 2 แสนล้านดอลลาร์ที่อัตรา 25% เพิ่มขึ้นจากเดิมที่เคยขู่ว่าจะจัดเก็บที่อัตรา 10% อย่างไรก็ดี คาดว่าจะทราบผลการพิจารณาอย่างเร็วสุด คือ เดือน ก.ย.
ขณะที่ผลการประชุมเฟด วานนี้ คงนโยบายการเงินตามที่ตลาดคาด และระบุถึงเศรษฐกิจสหรัฐฯที่แข็งแกร่ง ซึ่งตลาดตีความว่า เป็นการส่งสัญญาณต่อการปรับขึ้นดอกเบี้ยเร็วๆ นี้ โดยคาดว่าเป็นช่วงเดือน ก.ย. ขณะที่วันนี้อาจมีแรงขายทำกำไรในกลุ่มพลังงาน หลังราคาน้ำมันดิบร่วงลงวานนี้
 
ส่วนหลักทรัพย์ที่มีมูลค่าการซื้อขายสูงสุด 5 หลักทรัพย์ ได้แก่
PTT   มูลค่าการซื้อขาย 2,448.95 ล้านบาท ปิดที่  51.75 บาท ลดลง 0.75 บาท
PTTGC มูลค่าการซื้อขาย 1,448.75 ล้านบาท ปิดที่ 84.75 บาท เพิ่มขึ้น 0.25 บาท
KBANK มูลค่าการซื้อขาย 1,250.02 ล้านบาท ปิดที่ 213 บาท ลดลง 4 บาท
SCB มูลค่าการซื้อขาย 1,007.77 ล้านบาท ปิดที่ 141 บาท ราคาไม่เปลี่ยนแปลง
PTTEP   มูลค่าการซื้อขาย 937.08 ล้านบาท ปิดที่ 139 บาท ลดลง 3.50 บาท